ฟอสเตอร์เดอะพีเพิล

ฟอสเตอร์เดอะพีเพิล () เป็นกลุ่มดนตรีสัญชาติอเมริกันแนวอินดีป็อป ก่อตั้งวงในลอสแอนเจลิส รัฐแคลิฟอร์เนีย ในปี ค.ศ. 2009 สมาชิกปัจจุบันประกอบด้วยมาร์ก ฟอสเตอร์ นักร้องนำ และไอซอม อินนิส มือคียบอร์ด

ฟอสเตอร์ได้ก่อตั้งวงขึ้นในปี ค.ศ. 2009 หลังจากใช้เวลาหลายปีในการเป็นนักดนตรีและทำจิงเกิลสำหรับการค้าในลอสแอนเจลิส พอวงมีเพลงไวรัล "Pumped Up Kicks" ที่ประสบความสำเร็จในปี ค.ศ. 2010 ก็ได้เซ็นสัญญากับสตาร์ไทม์อินเตอร์เนชันแนล และมีฐานแฟนเพลงมากขึ้น จากการที่วงแสดงในคลับและปรากฏตัวในเทศกาลดนตรี หลังจากออกอัลบั้มแรกชุด Torches ในเดือนพฤษภาคม ค.ศ. 2011 เพลง "Pumped Up Kicks" ก็โด่งดังข้ามไปบนวิทยุในช่วงกลางปี ค.ศ. 2011 จนในที่สุดสามารถไต่ชาร์ตบิลบอร์ดฮอต 100 สูงสุดอันดับ 3 ในอัลบั้มยังมีซิงเกิล "Helena Beat" และ "Don't Stop (Color on the Walls)" วงยังได้รับการเสนอชื่อเข้าชิงรางวัลแกรมมี 3 ครั้งจากอัลบั้ม Torches และซิงเกิล "Pumped Up Kicks"

หลังจากออกทัวร์สนับสนุนอัลบั้ม Torches นาน 2 ปี วงออกอัลบั้มชุดที่ 2 ชื่อ Supermodel ในเดือนมีนาคม ค.ศ. 2014 มีซิงเกิลแรก "Coming of Age" ในเดือนกรกฎาคม ค.ศ.  2017 วงออกอัลบั้มชุดที่ 3 Sacred Hearts Club และยังได้เพิ่มไอซอม อินนิส และฌอน คิมิโน ที่เคยเป็นสมาชิกวงร่วมทัวร์ มาเป็นสมาชิกอย่างเป็นทางการ

ผลงาน
 Torches (2011)
 Supermodel (2014)
 Sacred Hearts Club (2017)
 Paradise State of Mind (2024)

 อ้างอิง 

หมวดหมู่:ศิลปินสังกัดโคลัมเบียเรเคิดส์
หมวดหมู่:กลุ่มดนตรีอินดี้ป็อปสัญชาติอเมริกัน